निकैबेर हिँडिसकेँ तर टुँडिखेलको अर्को छेउ आइपुग्दैन । त्यस बेला इलाममा राति चुडेल हिँड्छ भन्ने हल्ला सुनिन्थ्यो । चुडेलका कथा कस्ता हुन्थे भने- एकपटक एउटा केटो राति कतैबाट घर फिर्दै थियो, बाटामा एउटी युवतीसँग भेट भयो । त्यसले आफपनि केटो गएतिरै जाँदै गरेको बताई र दुबै गफ गर्दै हिँडे । धेरै बेर हिँड्दा पनि गन्तव्यतिर नपुगेपछि केटोलाई शंका लाग्यो र उभिएर जोड जोडले गुहार भन्दै करायो । गुहारको आवाज सुनेर गाउँबाट मानिस कराए- को हो ? के भयो ?
